procesaur/Wiki.mk huggingface dataset:
Карловац

Карловац (|Karlovac) — град во Хрватска и административен центар на Карловачката жупанија. Според резултатите од попис 2011 во градот живееле 55.705 жители, а во самото населено место живееле 46.833 жители.
1 Географија
Карловац е град во Средна Хрватска, 56 км југозападно од Загреб и 130 км источно од Риека. И локациски и културно спаѓа во градови на Балканот.
Сместен е на динарскиот раб на Панонската Низина, а всушност со карловачкото подрачје почнува бреговитиот и планинскиот дел кон Медитеранот. Се наоѓа на раскрсница помеѓу важни сообраќајни и железнички правци од Загреб кон Риека и Сплит. Со многубројни паркови и зелени површини, знаменитост на Карловац се дури четири реки кои течат низ градот - Корана, Купа, Добра и Мрежница.
2 Историја
Помеѓу четири реки подигнат е во 16 век идеален ренесансен град во облик на шестокрака ѕвезда, поделена во 24 правилни просторни блокови. Поради одбрана од турските освојувачи, на 13 јули 1579 година започнала изградба на карловачката тврдина која била градена на имотот на владителската фамилија Зрински, под самиот стар град Дубовац. Со градбата управувал тогаш познатиот градител Мартин Гамбон. Самото име Карловац (Карлштат) градот го добил во чест на својот основач, австрискиот надвојвода Карло Хабсбуршки. Во XVIII и XIX век, градот бил важен трговски центар, додека кон крајот на 19 век прераснал и во индустриски и административен центар.
Тврдината е вистински бисер на тогашната градителска и фортификациска уметност. Се градат бедеми и бастиони, а во внатрешноста на тврдината, во самиот геометриски центар на старото градско јадро, прво се изградени воени и сакрални објекти. Така, на централниот ренесансен плоштад, во 1580 година е подигната црквата Света Троица.
3 Население
Во 2005 година градот имал 60.395 жители. Според пописот од 2001 година, Карловац имал 59.395 жители, од кои 49.082 живеат во градското подрачје.
Демографијата на Карловац значително се променила после војната во 1990-тите. Многубројни српски фамилии го напуштиле Карловац во 1991 година, на почетокот на војната во Хрватска, а нивните домови ги населиле хрватски фамилии бегалци од другите делови на Хрватска и Босна и Херцеговина.
3.1 Етнички состав
Етнички состав на Карловац во 2001 година:
* Хрвати – 50.977 (85,86%)
* Срби – 5.076 (8,55%)
* Албанци – 186 (0,31%)
* Бошњаци – 149 (0,25%)
* останати (Македонци, Црногорци и др).
82,83% од населението е католичко, 7,43% православно и 1,10% муслиманско.
4 Знаменитости
*Фрањевачки манастир со црквата Света Троица
*Павлински манастир во Каменски
*Национално светилиште Свети Јосип
*Православна соборна црква Свети Никола
*Градски музеј
*Стариот град Дубовац
*„Звиезда“ — историски центар на Карловац, плански изграден и опкружен со тврдина во облик на шестерокрака ѕвезда.
5 Карловац како тема во уметноста
* „Панорама на Карловац“ (''Panorama Karlovca'') - слика на хрватскиот уметник Јаков Шашел од 1874 година.
6 Галерија
7 Поврзано
* Карловачка жупанија
Милин Град

Милин Град или Средно Поле или Градски Пат — археолошко наоѓалиште во тетовското село Милетино. Се наоѓа на рамен простор веднаш после мостот на Вардар кон селото, од левата страна. Таму е пронајден и еден јонски капител.
ФК Барселона Атлетик

ФК Барселона Атлетик познат и како Барселона Б — шпански фудбалски тим со седиште во Барселона, Каталонија. Основан во 1970 година тој служи како резервен тим на прволигашот ФК Барселона и моментално се натпреварува во втората шпанска лига, каде што домашните натпревари ги игра на стадионот Мини Естади.
Резервните тимови во Шпанија играат во истиот лигашки систем како и сениорските екипи, наместо во лига во која што се натпреваруваат резервните екипи. Тие мораат да играат на минимум едно ниво пониско од нивниот сениорски тим, па затоа Барселона Б не може да се пласира во Ла Лига и не смее да игра во Кралскиот куп.
1 Почести
*Сегунда Дивизион Б: 1981–82, 1990–91, 1997–98, 2001–02
*Терсера Дивизион: 1973–74, 2007–08
Мини Естади

Мини естади (|Mini Estadi, со значење „Мал стадион“) — фудбалски стадион сместен во Барселона, Каталонија, Шпанија. Овој стадион со сместивост од 15.276 седишта се наоѓа спроти Камп ноу, домашниот стадион на ФК Барселона.
1 Поврзано
* FC Barcelona
Јанко Узунов

Јанко Узунов-Узун (, — , ) — македонски естраден уметник и пејач на народни, поп и забавни мелодии. Негова сопруга била пејачката Жаклина Колоска-Узунова.
1 Животопис
Узунов е роден на 15 февруари 1951 година во Валандово, во семејство по потекло од Богданци, а музичката кариера ја започнал на почетокот на седумдесеттите години на XX век со првата снимка, „Магдалена", песна на Димитар Масевски. Во 1969 година пристигнал на студии во Скопје — Земјоделско-шумарски факултет и по завршувањето на факултетот се запишал и на Музичката академија, наставно-теоретски одел. Како агроном, Узунов работел пет-шест години.
Узунов починал ненадејно од срцев удар во Берово, на 24 август 2014 година, каде бил со својата сопруга Жаклина на одмор.
Неговата сопруга е Жаклина Колоска-Узунова.
2 Музичка кариера
Узунов започнал да се занимава со музика уште како дете. На деветгодишна возраст почнал да свири на мандолина, во музичката секција на училиштето. Неколку години подоцна, сестра му од Скопје му донела ученичка гитара и, оттогаш, тој се насочил кон гитарата. Учел сам, и веќе во 1966 година, во Валандово ја оформил рок групата „Златни стени“, која молскавично брзо стекнала популарност, и тоа низ цела Македонија. Групата настапувала и на тогашните актуелни гитаријади, а во 1969 година, на гитаријадата во Гевгелија, Узунов бил прогласен за најдобар гитарист и списането „Млад борец“ му доделило електрична гитара.
Узунов во текот на сета своја богата музичка кариера во македонската јавност бил доживуван како „момчето со мандолината“, според хитот што во 1976 година го испеал со Цветанка Ласкова, на Фестивалот во Опатија. Подоцна, Узунов започнал да се занимава и со новокомпонирана фолк музика, останувајќи запаметен како автор на песните „Чаки панкерот“ и „Звучна фантазија“. Во последните години од животот, Узунов бил насочен на работата на своето приватно музичко училиште „Узун“.
Национален парк Вирунга

Национален парк Вирунга (|Parc National des Virunga) — национален парк во ДР Конго кој го зафаќа подрачјето од венецот Вирунга на југ до венецот Рувензори на север, и се граничи со Вулкани во Руанда и националните паркови Рувензори и Кралица Елизабета во Уганда.
Област со многу различни пејзажи, од савани, мочуришта, и вулкански карпи до високи планински области, со многу разновидна клима и големи разлики во врнежите. Таквите големи температурни разлики овозможуваат постоење на повеќе видови вегетација. Овој национален парк изобилува со многу реки и е место во кое презимуваат голем број птици од северната полутопка.
1 Положба
Националниот парк Вирунга во северозападниот дел на Руанда и се граничи со Уганда. Се протега на поврѓина од 79 000 км2 која е покриена со суви, дождовни шуми.
Овај национален парк годишно го посетуваат над 5000 туристи, голем дел од нив најцесто се научници кој го следат развојот на горилите и се борат за нивниот опстанок.
Националниот парк Вирунга е нај стар парк во Африка.Основан е во 1925 г., со цел да се заштитат планнските горили од изумирање. Ловократците и граѓанската војна во Конго довеле до значајно намалување на нивниот број.
Дел од овој парк е и езерото Едвард, познато како средина во која живеат најголем број нилски коњи, но и голем број најразлични, ендемски ретки видови риби и животни. Ова езерло името го добило по Албер Едвард, принц од Велс.
Планинските предели на овој национален парк се последните живеалишта токму од овој вид планински горили.Најголемите од сите примати, горилите, живеат во групи од повеќе женки и еден мажјак.Денес оваа област е дом на околу 200 горили.
2 Видови
Најистакнати видови се: бамбусот, мангото окапите, бонгото, горилите, нилските коњи, шимпанзо, слоновите, лавовите, пеликаните и многу други.
Младотурци

Младотурците биле турска националистичка реформска партија која била основана во почетокот на XX век во Османлиското Царство. Партијата официјално била позната како Комитет за единство и прогрес (КЕП) и како главна цел на водачите била борба против апсолутната власт на султанот Абдул Хамид II. Така во 1908 година започнала Младотурската револуција која завршила со воспоставување на Втората уставна ера. Младотурците според многумина се одговорни за ерменскиот, асирскиот и грчкиот геноцид.
1 Поврзано
* Младотурска револуција
Велика Горица

Велика Горица — град во Хрватска, во Загрепската жупанија. Според првичните резултати од пописот 2011 во градот живееле 63.511 жители, а во самото населено место живееле 31.341 жител. Велика Горица се наоѓа во Турополе, во пошироката околина на Загреб.
1 Географија
Велика Горица се наоѓа југоисточно од Загреб, на нискиот дел на Вукомеричката Гора и низинскиот дел на Турополе. Од реката Сава на североисток и Купа на југозапад се простира подрачjето на Велика Горица. Се наоѓа во составот на Загрепска жупанија.
2 Население
2.1 Град Велика Горица
2.2.1 Број на жители според попис
Националност, 2001, 1991, 1981, 1971, 1961, 1953, 1948, 1931, 1921, 1910, 1900., 1890., 1880., 1869., 1857.
жители, 63.517, 56.884, 47.104, 28.392, 25.804, 24.965, 23.717, 22.544, 20.124, 20.840, 18.998, 17.056, 14.716, 13.822, 12.534
2.2 Велика Горица (населено место)
2.2.1 Број на жители според попис
Националност, 2001, 1991, 1981, 1971, 1961., 1953, 1948, 1931, 1921, 1910, 1900, 1890, 1880, 1869, 1857
жители, 33.339, 31.614, 24.834, 8.013, 5.321, 4.938, 4.151, 3.665, 3.264, 3.278, 2.925, 2.512, 2.219, 1.717, 1.524
3 Попис 1991
На пописот на населението од 1991 година, населеното место Велика Горица имало 31.614 жители, од следниот национален состав:
Ерменска револуционерна федерација

Ерменската револуционерна федерација е политичка партија која била основана во Тифлис (подоцна преименуван во Тбилиси) во 1890 година од Кристапор Микаелјан, Степан Зоријан и Симон Заваријан. Партијата функционирала во Ерменија и во други земји каде што постоеле компактни ерменски заедници - претежно во Либан и во Нагорно Карабах. Идеологијата на партијата е социјализам во комбинација со ерменски национализам. Спровела кампањи за признавање на ерменскиот геноцид како и за добивање на репарации. Во 1917 година одиграла важна улога за формирање на Демократска Република Ерменија која паднала под советска власт во 1920 година.
Саксонска Шума

Саксонска Шума
Местоположба на Саксонската Шумаво округот Војводство Лауенбург,светлоцрвената е општинската заедница Хое Елбгест
Слободна област
Местоположба:, источно од Хамбург
Покраина:, Шлезвиг-Холштајн
Округ:, Војводство Лауенбург
Општ. заедница:, Хое Елбгест
Површина:, 58,49 км<sup>2</sup>
Население:, официјално ненаселена
Поштенски број:, 21521
Повикувачки број:, 04104
Администрација:, Рупрехт фон ХагенAm Schloßteich 121521 Фридрихсру
Мрежно место:
Делови:, 3 подрачја
Шварце Ау источно од Штангентајх
Биле во северниот дел на Саксонската Шума кај Вицхафе
Саксонска Шума (|Sachsenwald) — една од двете слободни области во сојузната покраина Шлезвиг-Холштајн. Другата е Буххолц, во округот Зегеберг. Се наоѓа источно од Хамбург во југозападниот дел на округот Војводство Лауенбург и се граничи со округот Штормарн.
1 Географија
Саксонската Шума зафаќа површина од близу 70 км<sup>2</sup> и со тоа е најголемата шумска област во Шлезвиг-Холштајн. Припаѓа на општинската заедница Хое Елбгест како слободна област.
Саксонската Шума поделена е на три подрачја:
* Аумиле
* Волторф
* Штангентајх
На пописот на населението од 25 мај 1987 година во областа се запишани шест станбени објекти, сите ненаселени.
Населените делови на шумата припаѓаат како енклави на општината Аумиле.
Низ Саксонската Шума во насока исток-запад тече Шварце Ау. Долж северозападната граница на областа тече реката Биле, во која кај Аумиле се влева Шварце Ау.
Целокупната долина на Биле е прогласена за природна област.
1.1 Површина
Областа се состои 94% од шума, одвај три проценти од земјоделска површина и три проценти патишта:
Површина31 декември 2004 Хектари Проценти
Шума, 5.490, 93,9
Земјоделска површина, 145, 2,5
Мор, 6, 0,1
Сообраќајни површини, 22, 0,4
Патишта, 132, 2,3
Градби, 1, 0,0
Слободна површина, 1, 0,0
Претпријатија, 8, 0,1
Водотеци, 23, 0,4
Без употреба, 16, 0,3
Вкупно, 5.849, 100,0
2 Сообраќај
2.1 Патен
Саксонската Шума е важна област за одмор за Хамбург. Патишта кои поминуваат низ Саксонската Шума се:
* Автопатот А 24 (4км од исток на запад во северниот дел)
* Сојузниот автопат Б404 (5,5 км од Касебург на север кон Шварценбек на југоисток во источниот дел)
* Покраинскиот пат Л208 (10 км од Гранде на север кон Крепелсхаген-Фарендорф на југ во западниот дел)
* Покраинскиот пат Л314 (6 км од Аумиле на запад кон Дасендорф на југ во западниот дел)
2.2 Железнички
* Низ областа поминува линијата Хамбург-Шверин-Росток во насока исток-запад, на која сообраќа регионалниот воз Р20. Блиски постојки се Аумиле, Фридрихсру и Шварценбек.
* Линијата С21 на хамбуршката С-Железница завршува на постојката Аумиле.
3 Знаменитости
* Замок Фридрихсру со музеј и мавзолеј на Бизмарк (замокот не е јавен)
* Градина на пеперутки во Фридрихсру (отворен цела година)
* Клетергартен
* Фондација Ото фон Бизмарк во железничката станица на Фридрихсру
Литау (амт)

Литау (|Lütau) — општинска заедница во округот Војводство Лауенбург, во Шлезвиг-Холштајн, Германија. Нејзиното седиште е во градот Лауенбург (Елба), иако самиот град не е дел од заедница.
Општинската заедница Литау се состои од следниве општини:
# Базедов
# Бухорст
# Далдорф
# Јулиусбург
# Круков
# Крицен
# Ланце
# Литау
# Шнакенбек
# Вангелау
Аостинска Долина

Аостинска Долина (италијански: Valle d'Aosta) — еден од дваесетте региони во Италија. Се наоѓа во северозападниот дел на државата и е претежно планински. Зафаќа површина од 3.263 км<sup>2</sup> и население од 120.909 жители. Главен град е Аоста.
1 Географија
Аостинската Долина на запад се граничи со Франција, на север со Швајцарија, а на југ со регионот Пиемонт. Регионот има посебен автономен статус во Италија и сочинува посебна покраина во Италија. Главен град е Аоста.
Регионот го добил името по градот Аоста, а воедно е најмала и најретко населена покраина во Италија.
*Површина: 3.262 км<sup>2</sup> на 100 км должина и 65 км ширина
*Долини: 14
*Вода: 400 езера, 210 ледници
*Планини: Неколку врвови над 4000 m : Монблан кој се наоѓа во Франција, Монте Роза, Сервин, Гран Парадизо, Тет ду Рутоа.
Покраината е алпска долина, највисок врв e Гран Парадизо, кој се наоѓа во истоимениот национален парк, основан во 1922 година. Голем и познат центар е за зимски спортови. Во регионот постојат повеќе од 1000 села и 100 дворци. Поделен е на 74 општини.
2 Историја
Оваа стара римска колонија прво стана дел од Бургундското Кралство, потоа дел од Савоја, па во 1860 година се интегрира кон Италија. Во периодот 1800-1814 била дел од Француското царство и имала статус на арондисман во департментот Доир. Долго време се наоѓала на важен воен и трговски крстопат помеѓу Франција, Швајцарија и Италија. Аоста или Малиот Рим е град во Алпите во кој се наоѓаат многу важни споменици од неговата богата историја, како што се:
*Некрополот Свети Мартин од Корлеанс
*Августовиот споменик на победата
*Преторијанската Порта
*Театар кој може да себере и до 4.000 гледачи.
3 Население
Жителите на покраината сами себе се нарекуваат "Valdôtains". Регионот е двојазичен, францускиот се користи како административен јазик, додека пак мнозинството од населението говори арпитански (франкопровансалски јазик). Тој јазик се користел отсекогаш во ова савојско подрачје, како и во Јура и ретороманскиот дел на Швајцарија. Денес, овој јазик е прилично загрозен и овој регион има најмногу говорници од истиот. Локалниот дијалект се вика "Valdôtain". Исто така, овде постои мал град Гресонеј чии жители говорат на еден германски дијалект. Во 1900 година, на мнозинството од населението мајчин јазик им бил францускиот. За време на Бенито Мусолини во регионот е спроведена присилна италијанизација, за после војната ситуацијата да се подобри. Денес со франкопровансалскиот се служи мнозинството од руралното население.
4 Стопанство
Главни стопански гранки на овој регион се полјоделството и туризмот. Меѓу главните производи кои се познати овде се сирењето, овошјето и виното. Додека пак од типовите на туризмот, најистакнат е селскиот туризам.
*Хотелиерство: 500 помали хотели со 3-4 ѕвездички
*Термални извори: Се повторно откриени во 18 век, а претходно беа познати во ремето на Римјаните.
Лауенбург (Елба)

Лауенбург (Елба) (|Lauenburg/Elbe) — град во округот Војводство Лауенбург, во сојузната покраина Шлезвиг-Холштајн, Германија. Се наоѓа на северниот брег на реката Елба, источно од Хамбург. Претставува најјужен град на покраината Шлезвиг-Холштајн. Градот е познат и под името Лауенбург на Елба. Градот претставува административно седиште на општинската заедница Литау, иако самиот град не е дел од заедницата.
1 Историја
Градот бил основан во 1182 година од Бернард III, војвода на Саксонија, од Асканиската династија, наследник на војводата од Лауенбург. Помеѓу 1181 и 1182 година го изградил Ловенборх (''Lowenborch''), именуван по полапското име Лаве за реката Елба (слично со современиот чешки збор „Лабе“). Ловенборх станал име за целото место.
Саксо-Лауенбург било војводство до 1 јули 1876 година, кога било припоено кон пруската Покраина Шлезвиг-Холштајн. Лауенбург служел како главен град на војводството до 1616 година, кога замокот бил запален. Во 1619 година, главниот град бил преместен во Рацебург. Областа на војводството била скоро иста како онаа на денешниот округ. Во средновековниот период бил попатна станица на Стариот пат на солта, додека денес е на јужниот крај на Каналот Елба-Либек.
По Наполеоновите војни, Лауенбург преминал од Прусија на Данска како размена на областа за Померанија.
Помеѓу 1945 и 1982 година, Лауенбург служел како западногерамснки граничен премин за автомобили на внатрегерманската граница за оние кои патувале долж А5 помеѓу советската окупациска зона (до 1949 година, подоцна Источна Германија или Западен Берлин и британската окупациска зона (до 1949 г.) и потоа Западна Германија. Сообраќајот бил предмет на одредбите на меѓузонскиот сообраќај, пропишани со Транзитниот договор од 1972 година.
2 Познати жители
* Карл Лудвиг Хардинг (1765–1834) — астроном
* Јирген Плагеман (р. 1936) — веслач
3 Меѓународни односи
Лауенбург е збратимен со следниве градови:
* Бојценбург, Германија
* Дуделанж, Луксембург
* Лемборк, Полска, порано наречен ''Лауенбург во Померанија''* Маном, Франција
Договор од Лозана (1912)

Договорот од Лозана бил потпишан во 1912 година преку кој завршила Османлиско-италијанската војна.
Според договорот, Османлиите морале да се повлечат од Либија а за возврат Италија ги вратила островите Родос и Додеканезите. Два од османлиските вилаети добиле регентство и кадија кој го претставувал калифот, но истите морале да бидат избрани во согласност со италијанската влада а нивните трошоци ќе бидат плаќани од Османлиите.
Холон

Холон (חוֹלוֹן) — град во Израел. Холон се наоѓа во крајбрежниот дел на округот Тел Авив, јужно од градот Тел Авив. Холон е дел од метрополитенската област Гуш Дан. Според податоците од 2011 година, Холон имал население од 182,575 жители.
1 Потекло на поимот
Името на хебрејски значи „песокче“/ „мал песок“.
2 Самаритска заедница
Во 1954 година, претседателот на Израел Јицхак Бен-Зви помогнал да се основа самаритски четврт во градот. Четвртот бил именуван како Неве Пинчас.
3 Збратимени градови
Холон е збратимен со:
Партнерство во:
* Андонг, Јужна Кореја
4 Галерија
Ешли Вилијамс

Ешли Ерол Вилијамс (роден 23 август 1984 година) — велшки фудбалер, играч од одбраната на Бристол Сити и на велшката репрезентација.
Тој во моментов е и капитен на својата репрезентација.
1 Технички одлики
Како многу цврст играч во двобоите и добар во играта со глава, Вилијамс главно игра на позицијата централен дефанзивец, но исто така може да игра и како десен бек.
2 Клупска кариера
Вилијамс растел во младите категории на Вест Бромвич Албион. Во 2001, на возраст од 16 години, тој бил отпуштен од клубот и преминува во Хеднесфорд Таун.
И покрај тоа што не бил стартер, Вилијамс успеал да импресионира. Откако собрал 34 натпревари без постигнат гол на 31 декември 2003 заминал во Стокпорт Каунти.
Дебитирал за Стокпорт на 16 март 2004, во натпреварот на домашен терен против Хартлепул, а својот прв погодок го постигнал на 13 ноември во победата со 3-2 над Хадерсфилд. Подоцна тој станал капитен на клубот и бил сè уште играч на Стокпорт кога го направил своето деби за репрезентацијата.
На 27 март 2008 бил позајмен на Свонзи Сити до крајот на сезоната, и дебитирал во новиот дрес на 8 април во домашниот натпревар против Карлајл Јунајтед кој завршил нерешено без голови. Таа сезона одиграл уште два натпревари.
На 22 мај истата година бил целосно откупен од велшкиот клуб за околу 400.000 фунти. Својот прв погодок за ''лебедите'' го постигнал на 16 септември против Дарби Каунти.
Во сезоната 2010-2011 Вилијамс придонесува за првата историска промоција на велшкиот клуб во Премиер лигата, после триумфот над Рединг во финалето од плејофот. Тој исто така бил избран во тимот на годината во Чемпионшип лигата и го соборил рекордот за најмногу настапи едноподруго за клубот.
Во октомври 2012 го продолжил договорот со Свозни за уште три години. На 23 декември 2012 станал главниот лик во грд инцидент: за време на натпреварот против Манчестер Јунајтед (1-1) во една акција од играта, насилно го удрил со топката во главата Ван Перси, додека тој лежеше на земјата, што доведе до тепачка меѓу играчите. Во јули 2013 Вилијамс станува капитен на Свонзи, по заминувањето од клубот на Гари Монк.
На 12 август 2016, Вилијамс се преселил во Евертон во трансфер вреден 12 милиони евра, потпишувајќи тригодишен договор со ''карамелите''. Десет дена подоцна тој го направил своето деби за новиот клуб, влегувајќи како замена во победата со 2-1 против Вест Бромвич Албион на Хоторнс.
На 23 август 2019, Вилијамс потпишал краткорочен договор со Бристол Сити во трајност до средината на јануари 2020.
3 Репрезентативна кариера
Вилијамс стекнал право да настапува за велшката фудбалска репрезентација како резултат на потеклото на неговиот дедо. Дебитирал за репрезентацијата на 26 март 2008 во пријателски натпревар против Луксембург. На 11 август 2010 година повторно против Луксембург го постигнал својот прв репрезентативен гол.
Вилијамс бил повикан од страна на селекторот Крис Колман за Европското првенство 2016 во Франција, на кое постигнал еден гол во четвртфиналниот двобој против Белгија, запишувајќи се во стрелците за моментален резултат 1-1 во победата со 3-1 за велшаните.
4 Титули
4.0.1 Свонзи Сити
*Лига Еден (1): 2007-2008
*Лига куп (1): 2012-2013
Херес де ла Фронтера

Херес де ла Фронтера или само Херес (|Jerez de la Frontera) — град и општина во покраината Кадис, во автономната заедница Андалусија, во југозападна Шпанија, сместена на средина помеѓу морето и планините. Градот е најголем во покраината со близу 215.000 жители, петти по големина во Андалусија. Станал сообраќаен и комуникациски јазол на покраината, надминувајќи го дури и Кадис, покраинскиот главен град, во економска смисла. Херес де ла Фронтера е исто така, во поглед на површина, најголема општина во покраината и нејзината голема површина содржи голем дел плодна почва за земјоделство. Исто така, постојат и многу фарми и ергелиња, а воедно е развиено и винарството.
Градот се наоѓа 12 километри од Атлантскиот Океан, во комарката Кампиња де Херес, регион погоден за обработка на винова лоза, кој го создава познатиот Херес. Влегува во рамките на Мунисипиос де ла Баија де Кадис со метрополитенска област од над 650.000 жители. Некои познати места во градот се Алказар де Херес (маварска тврдина), црквата Сан Мигел, манастирот Херес и катедралата Сан Салвадор.
Од 1987 година, во градот со својата патека за мотоциклизам е дел од Гран при првенството за наградата на Шпанија на почетокот на мај.
1 Клима
Херес де ла Фронтера како и остатокот на покраината Кадис има суптропска–средоземна клима со океански влијанија, со многу свежи и влажни зими и долги топли до жешки и суви лета. Просечната годишна температура е 24 °C во текот на денот и 12° ноќе. Просечните годишни врнежи изнесуваат 598 mm, најмногу во периодот октомври-ароил. Декември е највлажен месец со 109 mm. Годишно има 54 врнежливи денови, 137 ведри и 2.966 часа сонце.
2 Меѓународни односи
2.1 Збратимени градови
Херес де ла Фронтера е збратимен со следниве градови:
Севернокорејски календар

Севернокорејски календар или џуче-календар — систем за одбројување на годините кој се користи во Демократска Народна Република Кореја (Северна Кореја).
1 Историја
Календар е воведен во 1997 година и се заснова на датата на раѓање на Ким Ил Сунг 15 април 1912 г. Оваа година се зема за ''џуче 1'' и целиот систем започнува од таму. Не постои ''џуче 0''. Џуче-календарот ги задржал традиционалните месеци и денови во месецот од грегоријанскиот календар. Па за да се пресмета, џуче-годината по 1912 г., едноставно се одзема 1911.
1.1 Примери
Џуче-година, Грегоријанска година, Дангун година
1, 1912, 4245
51, 1962, 4295
100, 2011, 4344
101, 2012, 4345
102, 2013, 4346
103, 2014, 4347
2 Практична употреба
Во многу случаи за употреба надвор од Кореја џуче-календарот е запишана по соодветната Грегоријанска година т.е. ''12 јуни 2007 г. (џуче 96)''. Но, повеќето ДНР-Корејски институции ја поставуваат Грегоријанската година на второ место на следниов начин ''12 јуни џуче 96 (2007 г.)''.
3 Поврзано
*Еврејски календар
*Будистички календар
*Индиски календар
*Ирански календар
*Астрономски календар
Рајмонд Кредер

Рајмонд Кредер (|Raymond Kreder; р. во ) — холандски професионален велодромски и друмски велосипедист, кој вози за професионалната континентална екипа . Постариот брат на Кредер, Михел, и нивниот братучед Весли, обајцата се професионални велосипедисти за .
1 Достигнувања
;2008
: 2. Национално скреч првенство
;2009
: 1. Бодовен пласман Каскада Класик
: 1. Планински пласман Тур де Бос
: 8. Краен пласман Трка Олимпија
;2010
: 1. Национално велодромско првенство - Бодовна трка
: 1. Етапа 3 Каскада Класик
: 7. Трка околу Фландрија за млади
: 7. Бинше-Турне-Бинше
: 10. Париз-Рубе за млади
;2012
: Национално велодромско првенство
::1. Медисон (со Михел Кредер)
::2. Бодовна трка
: 1. Етапа 2 Трка околу Норвешка
: 2. Краен пласман Стер ЗЛМ Тур
::1. Пласман за млад возач
: 3. ПроРејс Берлин
;2013
: 6. ПроРејс Берлин
: 7. РајдЛондон-Сари Класик
;2014
: 1. ПроРејс Берлин
: 1. Етапа 2 Тур де л’Ен
: 10. Ватенфал Класик
Прстенеста галаксија

Прстенеста галаксија — галаксија со облик на прстен. Хоговиот Објект, откриен во 1950 г. од американскиот астроном Артур Хог, е познат пример за ваква галаксија. Прстеност содржи голем број масивни и релативно млади сини ѕвезди со крајно висока сјајност. Средишното подрачје има релативно малку сјајна материја. Некои астрономи дека прстенестите галаксии настануваат кога една помала галаксија ќе помине низ средиштето на друга поголема галаксија. Бидејќи најголемиот дел од галаксијата е празен простор, „судирот“ ретко доведува до судири помеѓу поединечни ѕвезди. Меѓутоа, гравитациските пореметувања предизвикани од еден ваков настан може да поттикнат минување на ѕвездообразбен бран од ѕвезди низ поголемата галаксија. Други пак, сметаат дека прстените настануваат со насобирање (акреција) на надворешни тела околу галаксиите. Потоа ѕвездообразбата би се случила во ансобраниот материјал поради ударите и набивањето на истиот.
2 Поврзано
* Хогов Објект
* Заемоделувачка галаксија
* Морфолошка класификација на галаксиите
2 Поврзано
* Список на прстенести галаксии
* Поларнопрстенеста галаксија
Германски воени гробишта (Битола)

Германски воени гробишта Битола (|Kriegsgräberstätte Bitolа) — германски воени гробишта во близина на градот Битола каде се закопани 3.406 германски борци загинати на Солунскиот фронт во периодот 1915-1918 година во текот на Првата светска војна. Биле отворени на 26 октомври 1936 година.
1 Изградба на гробиштата
Во есенската битка во 1916 година линијата на фронтот минувала низ планината над Битола, каде подоцна ќе бидат поставени воените гробишта. Во 1932 година, Германската комисија за воени гробишта започнува со изградба на централни воени гробишта за паднатите борци во битките во Македонија во периодот 1915-1918. Како благодарност за отстапувањето на земјиштето за гробиштата во 1936 година градот Битола од комисијата добива ѕвона, кои се вградени во саат-кулата во центарот на градот, од каде и денес во определено време може да се чуе една македонска народна песна и песната за „добриот пријател“. Гробиштата се обиколени со цврст кружен ѕид од гранитни блокови, од кои е подигнат и влезниот простор налик на кула. Кружната гробишна површина е опколена од малку повисоко поставена патека обиколена со високиот ѕид. Градежните работи траеле скоро 5 години, бидејќи тешките гранитни блокови морале да се носат од далеку.
На 25 октомври 1936 се отвораат воените гробишта во кои почиваат 3.406 загинати. Во 1969 година една локална компанија го реновира просторот бидејќи со текот на годините се уништуваат неколку блокови и мозаикот на кровот на влезниот простор. Гранитните блокови можеле повторно да а се спојат или да се заменат, но орелскиот мозаик не можел да се зачува. Заменет е со „зграфито“ на германските уметници Франц Грау/Јозеф Еберл. Во седумдесеттите години започнува изградбата на тунелот кој минува низ планината на мала оддалеченост од гробиштата. Секоја година на Денот на народната жалост на германските и на француските гробишта се оддава почит за паднатите борци.
Битка кај Ардахан

Битката кај Ардахан (|Ardahan Harekâtı; |Битва при Ардагане) — битка помеѓу Отоманското Царство и Руското Царство во текот на Првата светска војна.
Битката кај Ардахан траела од 25 декември 1914 до 18 јануари 1915 година и завршила со руска победа.
Неправилна галаксија

Неправилна галаксија — галаксија која нема особен правилен облик, за разлика од спиралната или елиптичната галаксија. Облиците им се необични и затоа не спаѓаат во ниедна класа од Хабловата низа. Често имаат хаотичен изглед, и немаат ниту јадрена испакнатина, ниту трага од некаква структура на спирални краци. Се смета дека вакви се речиси една четвртина од галаксиите во вселената. Највеќето од нив некогаш биле спирални или елиптични, но се изобличиле поради влечните гравитациски сили. Неправилните галаксии може да содржат изобилство amounts од гас и прашина. Ова не мора да важи за џуџестите неправилни галаксии.
Хабловата типологија има определено два главни вида на неправилни галаксии:* An Irr-I galaxy (Irr I) — неправилна галаксии со извесен степен на структура, но не доволно јасна за да може да спаѓа во некоја класа. Според францускиот астроном Жерар де Вокулер, ова се галаксии од поттип кој имаат некаква спирална структура (Sm), а оние кои немаат никаква ги означува со Im.
* An Irr-II galaxy (Irr II) — неправилна галаксија што нема никаква препознатлива структура што може да се поврзе со некоја класа.
Трет вид на неправилна галаксија е џуџестата, која се означува со dI или dIrrs. Овој тип денес се смета дека е важен за осознавањето на целокупнатаеволуција на галаксиите. Бидејќи се одликува со низок степен на металичност и релативн голем удел на гас, се смета дека е слична на најпрвобитните галаксии во вселената. Може да претставуваат месна (и затоа понова) варијанта на бледосината галаксија утврдена во иследувањата на длабокото небо.
Некои неправилни галаксии се мали спирални галаксии кои се изобличени поради гравитациските сили на поголема сосена галаксија.
1 Поврзано
* Џуџеста галаксија
* Џуџеста елиптична галаксија
* Чудна галаксија
* Морфолошка класификација на галаксиите
Бергманска офанзива

Бергманска офанзива — првиот конфликт во Кавкаскиот поход во времето на Првата светска војна. На чело на походот застанал рускиот командант Георги Бергман кој ја презел иницијативата против Отоманското Царство.
Конфликтот започнал на 2 ноември кога руските сили ја преминале границата и се упатиле кон градот Копрукој. Како одговор на тоа, османлиските сили одговориле со контраофанзива и руските сили биле спасени единствено поради доаѓање на засилување.
Борбите траеле до 16 ноември 1914 година . Русите претрпиле голем пораз со околу 40,000 жртви наспроти 14,000 османлиски. Овој успех бил охрабрувачки за османлиските водачи и Енвер Паша наредил напад на Сарикамиш.
Битка кај Сарикамиш

Битката кај Сарикамиш — битка помеѓу Отоманското Царство и Руското Царство во текот на Првата светска војна.
Битката кај Саракамиш траела од 22 декември 1914 до 17 јануари 1915 година. Русија го сметала Кавкаскиот фронт за помалку важен од Источниот фронт каде учествувале најголемиот дел од војските. За време на последната Руско-турска војна (1877-1878) Русија го зазела градот Карс, поради тоа Русија се плашела дека Турците ќе извршат напад кон градот. Турскиот министер за војна Енвер Паша наредил мобилизација на Третата турска армија која имала сила меѓу 95,000 и 190,000 војници. Но до моментот на доаѓање на армијата до границата таа бројка се намалила на 80,000 војници бидејќи голем дел од војниците дезертирале или побегнале кон планините. Од друга страна руската кавкаска армија имала околу 100,000 војници но поголемиот дел од оваа армија војувала на Источниот фронт.
Кога турските сили пристигнале на Кавказ, началникот на руската армија имал на располагање околу 60,000 војници. Кон средината на декември Енвер Паша пристигнал на Кавказ преку Ерменија и наредил да се заземат сите патишта кои воделе до градот Саракамиш. Германскио советник Ото фон Сандерс го советувал на Евнер Паша да го повлече планот за напад но тој одбил. Турската армија била поделена во два дела кои не пристигнале пред градот во исто време туку првата армија на 29 декември 1914 а втората на 3 јануари 1915 година. Првата девизија успеала да ги освои западните делови од градот, а кога пристигнала втората девизија нападот од нејзина стран бил без координација. Руските сили успевале да ги одбиваат турските напади.
На 4 јануари османлиската армија се повлекла преку планините во големата зима. Во битката од околу 30,000 турски војници биле убиени наспроти 60,000 руски војници. За овој пораз Евнер Паша ги обвинил Ерменците бидејќи ја нападнале линијата која ги снабдувала турските војници. Ова довело до започнување на т.н. Ерменски геноцид. Во февруари 1915 г. сите 60,000 мобилизирани ерменски војници биле затворени во логори и убиени.
Даглас (Ман)

Даглас (англиски: Douglas; мански: Doolish) е најголем и главен град на островот Ман, со население од 28.939 жители (2011). Тој се наоѓа на устието на реката Даглас, сместен во залив од две милји. Реката Даглас е дел од пристаништето на градот и главно комерцијално пристаниште.
Даглас беше мала населба сè додека не дојде до забрзан економски раст како резултат на поврзаноста со англиското пристаниште Ливерпул во XVIII век. Понатамошен раст на населението дојде откако градот се индустријализираше во следниот век, што резултира во 1869 година со преместување на владата на островот, од Каслтаун во Даглас. Високиот суд на островот, исто така, е со седиште во главниот град.
Градот служи како главен центар на островот за бизнис, финансии, правни услуги, испорака, транспорт, шопинг и забава. Годишната ''Isle of Man ТТ'' - трка со мотори започнува и завршува во Даглас.
1 Поврзано
*Обединето Кралство
*Велика Британија
Битка кај Манцикерт (1915)

Битката кај Манцикерт — битка помеѓу Отоманското Царство и Руското Царство во текот на Првата светска војна.
Битката кај Манцикерт траела од 10 јули 1915 до 26 јули 1915 година.
На 10 јули 1915 година, рускиот генерал Огановски започнал офанзива западно од градот Манцикерт верувајќи дека турските сили се во мал број, не знаејќи дека во близина се наоѓала Третата армија на Отоманското Царство која броела 40,000 војници. По првиот конфликт, на 16 јули османлиската арммија извршила контранапад на чело со Абдул Керим-паша Опелими, чија сила била во сооднос 3:1 поголема од руската. Огановски бил принуден да се повлече кон Манцикерт.
На 20 јули турската армија ги протерала руските сили од градот. Рускиот командант за Кавкаскиот фронт Јуденич го отпуштил на Огановски и наредил напад. Во конфликтот загинале околу 10,000 руски сили а градот Манцикерт паднал под руска контрола.
Ватенфал Класик 2014

Ватенфал Класик 2014 — 19. издание на еднодневната велосипедска трка Ватенфал Класик. Била одржана на 24 август 2014 година на растојание од 247 километри, започнувајќи и завршувајќи во Хамбург, Германија. Претставувала 23. трка во сезоната на Светската турнеја.
Била освоена од Александер Кристоф во масовна завршница пред Џакомо Ницоло и Сајмон Геранс.
1 Екипи
Бидејќи Ватенфал Класик е настан од Светската турнеја, сите 18 UCI World Tour екипи биле автоматски поканети и се обврзани да испратат екипа. На им била доделена специјална покана, со што била создадена група од 19 екипи.
Екипи кои настапиле на трката биле:
2 Резултати
, Велосипедист, Екипа, Време, Бодови заСветската турнеја на UCI
1, 5ч 55' 25", 80
2, и.в., 60
3, и.в., 50
4, и.в., 40
5, и.в., 30
6, и.в., 22
7, и.в., 14
8, и.в., 10
9, и.в., 6
10, и.в., 2
Трабзонски поход

Трабзонскиот поход — поход помеѓу Отоманското Царство и Руското Царство во текот на Првата светска војна.
Битката кај Трабзон се одвила во периодот од 5 февруари до 15 април 1916 година. Походот завршил со заземање на градот Трабзон од страна на Руската Империја.
Битка кај Битлис

Битка кај Битлис — битка помеѓу Отоманското Царство и Руското Царство во текот на Првата светска војна.
Битката кај Битлис се одвила во периодот од јули 1915 до август 1916 година. Битката завршила со зазимање на градот Битлис од страна на Руската Империја. Првиот напад на руската армија се случил во јули 1915 година кој завршил со неуспех. Вториот напад се случил во февруари 1916 година како претпоследен обид на руската армија преку градот да навлезе кон Анадолија и Месопотамија. По овој напад на чело на османлиската армија застанал Мустафа Кемал чија задача била да го одбрани регионот. Но Османлиите биле бргу поразени кон почетокот на 9 август и целиот регион паднал под руска и ерменска контрола.
Хематопоеза

Хематопоеза е процес на создавање на крвните клетки. Сите крвни клетки потекнуваат од хематопоетска матична клетка. Кај здрава возрасна личност дневно се создаваат околу 10<sup>11</sup>–10<sup>12</sup> нови крвни клетки со цел да се одржат стабилни нивоа во периферната циркулација.
Битка кај Ерзурум (1916)

Битката кај Ерзурум — голема зимска руска офанзива против силите на Отоманското Царство, која траела од 10 јануари до 16 февруари 1916 година и која завршила со освојување на градот од рускте сили.
По поразот кај Сарикамиш, Турците се обиделе да ја реорганизираат својата сила. По започнувањето на геноцидот настанал и проблем околу снабдувањето на турските сили бидејќи ерменските трговци биле главни снабдувачи на османлиската армија. Во меѓувреме Галиполската операција била при крај и руските власти знаеле дека Османлиите ќе имаат поголем број на војници на располагање.
Руската армија располагала со околу 300.000 војници, 35.000 коњаници, 150 камиони и 20 авиони додека османлиската имала околу 135.000 војници. Во нападите руските сили заробиле 5.000 турски војници а убиле над 10.000 луѓе. Битката завршила со руско заземање на градот.
По оваа битка следувало заземање и на градовите: Трабзон (15 април), Ерзинџан (25 јули).
Опсада на Ван (1915)

Опсада на Ван — бунт против Отоманското Царство во обид да се спречи масакар врз ерменското население во Ванскиот вилает.
1 Позадина
Во текот на доцниот отомански период Ван бил важен центар на ерменскиот културен, социјален и економски живот. Во градот била основана печатница, во 1885 година била основана партијата Арменакен.. Во времето на Ерменскиот масакар (1895-1896) биле убиени над 20.000 Ерменци.
По започнувањето на Првата светска војна градот Ван имал ерменско население од околу 30,000 луѓе. Од почетокот на Првата светска војна на 1914-1918 во вилаетот биле организирани масакри врз ерменското население. По поразот на турските сили на Кавкаскиот фронт започнало нивно повлекување и како одговорни за поразот ги прогласиле Ерменците поради нивните симпатии кон рускиот народ и нивната поткрепа.
Вилаетот бил неколку недели во хаос, биле ограбувани и опожарувани голем број на села. Поради овие настани Ерменците од Ван презеле мерки за одбрана од очекуваниот турски напад а за водење на одбраната била формирана воена власт. За одбраната било мобилизирано голем дел од населението кое било задолжено да обезбеди пренос на производи, здравствена заштита, била формирена т.н. Унија на жени кои се занимавале со правење облека за војниците. Османлиската армија од своја страна броела 12,000 војници а ванските бранители околу 1,500 луѓе.
2 Опсада
Опсадата односно нападите траеле еден месец и во нападите загинале околу 55,000 Ерменци во целиот вилает. Турските сили кон средината на мај 1915 година морале да се повлечат поради доаѓање на руската армија кон градот.
Валерио Конти

Валерио Конти (|Valerio Conti; р. ) — италијански професионален друмски велосипедист, кој вози за UCI World Tour екипата .
Бил вклучен во почетниот состав за Џиро д’Италија 2016.
1 Достигнувања
;2010
: 1. Етапа 1 Тре Сиклистика Брешана
: 3. Трофео Чита ди Ивреа
;2011
: 1. Трофео Дориго Дор
: 1. Генерален пласман Тре Сиклистика Брешана
::Етапа 1
::Етапа 3
: 1. Трофео Карлсберг
: 2. Национално јуниорско хронометарско првенство
: 2. Национално јуниорско друмско првенство
: 3. Џиро дела Луниџана
: 4. Европско јуниорско друмско првенство
;2013
: 3. Руота д’Оро
;2014
: 1. Гран Премио Бруно Бегели
;2015
: Трка околу Јапонија
::1. Бодовен пласман
::1. Етапа 6
: 10. Национално друмско првенство
: 10. Копа Сабатини
;2016
: 1. Етапа 13 Вуелта а Еспања
;2018
: 5. Краен пласман Трка Адријатика Јоника
;2019
: 2. Краен пласман Трка околу Турција
: 4. Краен пласман Вуелта а Сан Хуан
1.1 Распоред на резултатите на големите трки
Голема трка, 2014, 2015, 2016, 2017, 2018, 2019
Џиро, —, —, 27, 68, 24
Тур, —, —, —, —, —
Вуелта, 112, 151, 66, —, 60
СО = се откажал; — = не учествувал
Битка кај Ерзинџан

Битката кај Ерзинџан — битка помеѓу Отоманското Царство и Руското Царство во текот на Првата светска војна.
Битката кај Ерзинџан се одвила во периодот од 2 јули 1916 до 25 јули 1916 година. Во февруари 1916 година, Николај Јуденич ги освоил градовите Ерзурум и Трабзон. Градот Трабзон им обезбедил на руските сили добивање на помош преку пристаништето. Кога Енвер Паша наредил поход за враќање на реонот на чело со Вехип Паша, османлиските сили биле повторно поразени кај Ерзурум и морале да се повлечат. Како резутат на тоа, Третата османлиска армија била доста ослабена а градот Ерзинџан паднал под руска контрола.
Битка кај Сардарапад

Битката кај Сардарапад — битка помеѓу Ерменија и Отоманското Царство која траела во периодот од 24 до 26 мај 1918 година. Само два месеци по потпишувањето на Брест-литовскиот мировен договор, Османлиското Царство ги нападнала ерменско-руските територии. По овие акции Четвртата ерменска армија со помош на руски сили ја поминала границата и започнала напад кон Александропол. Целта на Османлиите била да ја декласира ерменската армија и да го освои јужниот дел од Кавказ. Оваа операција не била одобрена од германските власти и тие не испратиле свои армии. Османлиите се разделиле во три групи. По зазимањето на Александропол се придвижиле кон Арарат но доживеале пораз кај Сардарапад. Победата го дал почетокот на независната Демократска Република Ерменија.
Битка кај Абаран

Битка кај Абаран (|Բաշ Աբարանի ճակատամարտ, |Baş-Abaran Muharebesi) — битка помеѓу Ерменија и Отоманското Царство која траела во периодот од 21 до 29 мај 1918 година. Битката завршила со ерменска победа.
Нусе (амт)

Нусе (|Nusse) — поранешна општинска заедница во округот Војводство Лауенбург, во Шлезвиг-Холштајн, Германија. Нејзиното седиште било во Нусе. Во јануари 2008 година била споена со општинската заедница Зандеснебен и ја создале општинската заедница Зандеснебен-Нусе.
Општинската заедница Нусе се состоела од следниве општини:
# Дуфензе
# Коберг
# Кизен
# Ланкау
# Нусе
# Пантен
# Погензе
# Рицерау
# Валксфелде
Договор од Батум

Договорот од Батум — мировен договор склучен помеѓу Отоманското Царство и трите кавкаски земји: Ерменија, Азербејџан и Грузија. Договорот бил склучен на 4 јуни 1918 година.
Мировната конференција била отворена на 11 мај во Батуми. На оваа конференција Османлиите ги прошириле своите барања, односно кон нејзините територии да се присоединат Тифлис, Александропол и Ечмијаџин. По неуспехот, турската војска се обрнала кон Руска Ерменија по кое следувале неколку битки (Сардарпад, Кара Килис и Абаран). На 4 јуни Првата ерменска република била принудена да го потпише договорот од Батум.
Емил Хески

Емил Вилијам Ајванхо Хески (роден 11 јануари 1978) — англиски фудбалер кој последен пат настапувал за клубот Њукасл Џетс на позицијата напаѓач. Пред да се приклучи на австралискиот клуб, тој забележал повеќе од 500 настапи во Фудбалската лига и Премиер лигата за време на неговата 18 годишна кариера. Хески се натпреварувал и во англискиот национален состав на национално ниво.
Зандеснебен (амт)

Зандеснебен (|Sandesneben) — поранешна општинска заедница во округот Војводство Лауенбург, во Шлезвиг-Холштајн, Германија. Нејзиното седиште било во Зандеснебен. Во јануари 2008 година била споена со општинската заедница Нусе и ја создале општинската заедница Зандеснебен-Нусе.
Општинската заедница Зандеснебен се состоела од следниве општини:
Зандеснебен-Нусе

Зандеснебен-Нусе (|Sandesneben-Nusse) — општинска заедница во округот Војводство Лауенбург, во Шлезвиг-Холштајн, Германија. Нејзиното седиште е во Зандеснебен. Била создадена на 1 јануари 2008 година од поранешните општински заедници Зандеснебен и Нусе.
Општинската заедница Зандеснебен-Нусе се состои од следниве општини:
Бершева

Бершева или Бершеба (בְּאֵר שֶׁבַע ''Be'er Sheva'') — град во Израел. Бершева е најголем град во пустината Негев и во јужниот округ. Градот често се именува како „Главен град на Негев“. Бершева е седми најголем град во Израел со население од 197,269.
1 Демографија
Бершева е еден од најбрзо растечките градови во Израел. Иако има население од околу 200.000 жители, по површина е поголем од Тел Авив.
Израелското централно биро за статистика го дели Бершева на:
+Области во Бершева
метрополитенски прстен, четврти, население (2009), густина на население(на км²), годишен порастна население
вкупно, Евреи и други, само Евреи, Арапи
Јадро, 1, 187,200, 184,100, 164,600, 3,100, 2,220.6, 0.6%
Внатрешен прстен, 32, 151,000, 55,900, 53,900, 95,100, 145.2, 3.9%
Северен дел, 11, 69,100, 9,200, 9,000, 59,900, 195.3, 3.8%
Западен дел, 13, 32,400, 32,300, 30,600, 100, 65.2, 1.0%
Среден прстен, 83, 210,700, 140,400, 128,500, 70,300, 61.7, 1.6%
Источен дел, 8, 126,100, 57,900, 50,100, 68,200, 149.6, 1.6%
Јужен дел, 10, 13,000, 11,100, 9,700, 1,900, 9.5, 0.9%
Западен дел, 65, 71,600, 71,400, 68,600, 200, 59.3, 1.7%
Надворешен прстен, 13, 10,800, 9,500, 9,000, 1,300, 2.5, 1.8%
Источен дел, 5, 2,300, 1,100, 1,100, 1,100, 1.5, -1.7%
Јужен дел, 8, 8,500, 8,400, 8,000, 100, 3.0, 2.7%
Вкупно, 129, 559,700, 390,000, 356,000, 169,700, 63.1, 1.9%
2 Збратимени градови
Бершева е збратимен со:
Зандеснебен

Зандеснебен (|Sandesneben) — општина во округот Војводство Лауенбург, во Шлезвиг-Холштајн, Германија. Се наоѓа околу 18 километри западно од Рацебург и 25 километри југозападно од Либек. Општината претставува административно седиште на општинската заедница Зандеснебен-Нусе.
Договор од Трабзон

Трабзонската мировна конференција се одржала во периодот од март до април 1918 година во Трабзон меѓу делегациите на Високата порта и Закавкаскиот комитет.
Мировниот договор од Ерзинџан потпишан од руски и турски дипломати го ставил крајот на вооружениот конфликт меѓу Русија и Отоманското Царство во Персиската кампања и Кавкаската кампања. Примирјето било проследено со Брест-Литовскиот договор од 3 март 1918 година меѓу Русија и Централните сили кога Русија се повлекла од Првата светска војна. Но границите меѓу Закавказјето и Високата Порта сѐ уште не биле договорени.
На конференцијата османлиската делегација на чело со Енвер Паша предложил да се предадат сите освоени територии на Кавказ во замена на признавање на османлиските територии во Источна Анадолија. Но закавкаските делегати тоа го одбиле по кое следувале дополнителни конфликти. На 11 мај започнала нова мировна конференција во Батум. На оваа конференција Османлиите ги прошириле своите барања, односно кон нејзините територии да се присоединат Тифлис, Александропол и Ечмијаѕин. По неуспехот, турската војска се обрнала кон Руска Ерменија по кое следувале неколку битки (Сардарпат, Капа Кужилис, Абаран). На 4 јуни Првата ерменска република била принудена да го потпише договорот од Батум.